Document ID: /roh_data/filtered/fineweb-2-filterrobots_roh.jsonl.gz/48024

Il martgà da lavur è sa sviluppà a moda positiva en Svizra e quai malgrà la crisa da corona. Quai resulta d’in nov studi dal laboratori d’ideas liberal Avenir Suisse. Grazia a la lavur reducida n’haja betg dà in’unda da relaschadas. Dentant sajan las uras da lavur effectivamain prestadas idas enavos pli fitg ch’anc durant anteriuras recessiuns, numnadamain per 3,7%.
Betg tus lavurtants sajan pertugads medemamain da la crisa. Il pli ferm èran giuven creschids, persunas cun gudogn independent e collavuraturs e collavuraturs cun in pensiun reducì stads pertutgads. Plinavant haja il studì mussà che la recessiun haja tutgà pli ferm dunnas che umens.
Lavur curta
La lavur curta ha salvà bleras plazzas da lavur. Durant l'emprim lockdown eran fin in quart da las lavurantas e lavurants en lavur curta, senza quest instrument fissan bain 120'000 plazzas da lavur idas e perder, uschia il studi. Tenor Avenir Suisse fiss la quota da lavur curta en il segund quartal 2020 stada tar 5,5% e betg empè sin 3,3%.